Nehoda na diaľnici, vozidlo skončilo na streche
V piatok 11. mája 2018, krátko po 14.00 hod, došlo k dopravnej nehode na diaľnici D1 v 145,5 km v smere od Žiliny do Bratislavy neďaleko Púchova.
Vodič Škody Octavia neprispôsobil rýchlosť svojho vozidla svojim schopnostiam, vlastnostiam vozidla a nákladu, poveternostným podmienkam, stavu a povahe vozovky a iným okolnostiam, ktoré možno predvídať, zišiel mimo vozovku.
Pri dopravnej nehode vodič neutrpel žiadne zranenia. Celková škoda bola vyčíslená na cca 12500 EUR.
K nehode boli privolaní zamestnanci diaľničnej spoločnosti, ZZS ale aj hasiči z Púchova, ktorí havarované vozidlo zabezpečili proti vzniku požiaru.